text: [{"text_idx": "#000003", "text": "A Global Voices initiative to support marginalized communities to harness the internet to meet their self-determined needs."}, {"text_idx": "#000008", "text": "N ny\u025bla pohim zu\u0263u bala kpa\u014bsibu bu\u0263ubaa, vihirovihiro, ka lahi Wikimedia sabisabira \u014bun yi Tamale din be Ghana la. N ny\u025bla Dagbana alali \u014bun t\u0254\u0263isiri Dagbanli, ka bohim li shikuru ni. N lahi ny\u025bla Wikimedia nim ni ti so sh\u025bhira Gba\u014b ni o ba\u014bsiri niriba za\u014b kpa Wikimedia polo. N ny\u025bla \u014bun daa pahi ka b\u025b kpa Dagbani Wikimedians User Group; mani n-lahi ny\u025b zu\u0263ulana za\u014b ti Dagbani Wikimedians User Group. Mani n-lahi ny\u025b zu\u0263ulan za\u014b ti West African Indigenous Language din be Art+Feminism ka lahi be Wikimedia Language Diversity Hub saawar\u2019 gbaariba la ni. Baayan Wikimedia \u014bun nyaanga, n lahi be UNESCO \u201dOpen Education for Better World\u201d program la shaawar\u2019 gbaariba la ni. N lahi ny\u025bla Mozilla Open Leader X Fellow, ka ny\u025b MozFest ba\u014bsim l\u025bra, ka lahi ny\u025b bu\u0263ubaa za\u014b ti Mozilla Festival 2023 yuuni."}, {"text_idx": "#000010", "text": "Dagbani, b\u025b ni lahi mi sh\u025bli Dagbanli, ni Dagbanle la, ny\u025bla Gur balli din be Ghana mini Togo tudu ya\u0263ili. Ban y\u025brili ni alali kalinli kuli paai 3,160,000. Dagbanli ny\u025bla ba\u014bsim ya\u0263\u2019 sh\u025bli din kpa talahi shikuru bihi primary mini JHS ka lahi ny\u025b ba\u014bsim ya\u0263ili nti shikuru bihi ban bori li shikuriti pam ni Ghana tudu ya\u0263ili. Di mini ban y\u025bri Dagbanli galisiya Tudu ya\u0263ili la zaa yoli, b\u025b tooi zooi ka b\u025b diri alizama la Silimiinsili ni intan\u025b\u025bti zu\u0263u, kaman Ghana bali sh\u025b\u014ba dabam gba ni ni\u014bdi sh\u025bm. Dagbanli lahi pahi bala piniyini (11) sh\u025bli g\u0254mnanti ni pii ni b\u025b wuhiri li Ghana shikuriti ni. Tun yuuni 2020, karimbanima mini ban puu bi\u025bri zuliya toon\u2019 tibo zu\u0263u ny\u025bla ban ny\u025b ninyambo pam ni tohisabi Dagbani Wikipedia zu\u0263u. B\u025b ny\u025bla ban s\u0254\u014bsi ka Wikipedia, Wikidata, ni Wikimedia Commons ni\u014b vi\u025blim Dagbanli ni."}, {"text_idx": "#000012", "text": "Ya\u0263ili \u014b\u0254, pirimla n ni pahi Rising Voices nim Digital Security Project vihirovihironim ni la, ni ni ny\u025b toondana za\u014b ti Dagbani Wikimedians User Group la zu\u0263u, m borimi ni nya Dagbani Wikimedians nim \u014b\u0254 milinsi za\u014b kpa pohim zu\u0263u ma\u014b gubu. Di zu\u0263u ka n ni\u014b vihigu \u014b\u0254 ka di taachi ny\u025b \u201cDigital Security and Online Safety Concerns: A Case Study Approach for Dagbani Language Activists and Researchers in Ghana\u201d. Yaha, n daa borimi ni m ba\u014b y\u025blimu\u0263isir\u2019 sh\u025b\u014ba din be b\u025b tuma ni, ni di damdi b\u025b wikimedia tuma sh\u025bm."}, {"text_idx": "#000014", "text": "N ni daa y\u025bn pili vihigu \u014b\u0254, n daa molila molo Dagbani Wikipedia User Group WhatsApp dund\u0254\u014b ni ni b\u025b pii bohi labisiriba pubu buta zu\u0263u, pa\u0263a yino, univ\u025bsity shikuru bila, dabba ayi, ban ny\u025b zuliya y\u025blit\u0254\u0263a gandammoya ka lahi ny\u025b karimbanima m-be Tamale. Vihigu maa tuma ni, n daa lahi la\u0263im niriba pishi yinika ban ny\u025b ninvu\u0263u pala ni ninvu\u0263u kura zaa ka be Dagbani Wikimedians User Group m-bohi ba bohisI. Din y\u025bn ch\u025b ka labisibu yina ya\u0263a zaa, n daa yulila ban y\u025bn labisi bohisi maa ni ny\u025b bali sh\u025bli (pa\u0263a bee doo), b\u025b ni yi sh\u025bli na, ni b\u025b ni cha\u014b shikuru paai sh\u025bm. Kobiga puuni, ban daa labisi bohisi maa daa yi\u0263isila vaabu pisopoin ni ata (73%) daa ny\u025bla dabba, ka pa\u0263aba mi yi\u0263isi vaabu pishi ni ayop\u0254in (27%), ka vaabu pihita (30%) mi ny\u025b shikuru bihi."}, {"text_idx": "#000015", "text": "N ni ny\u025b gandammoli ka lahi ny\u025b wikimedia sabisabira la zu\u0263u, n daa kpahimya ti nya salo pam be dund\u0254\u014b maa ni tooi zooi ka b\u025b malila sooshal midia n-tumdi b\u025b zuliya y\u025blit\u0254\u0263a kpa\u014bsibu tuma. N ni daa bohi ba ni b\u025b ni tooi zooi ka b\u025b ni\u014bdi binsh\u025b\u0263u pohim zu\u0263u, nti pahi b\u025b tangalimia zu\u0263u, b\u025b da y\u025bliya ni b\u025b VoIP applications kamani WhatsApp mini Facebook m-boonila niriba. B\u025b puuni yino daa y\u025bliya:"}, {"text_idx": "#000018", "text": "Y\u025blt\u0254\u0263a yini sh\u025bli din daa yi polo saha sh\u025bli n mini ba daalizama puuni wuhiya ni bi pam pun mi p\u0254him zu\u0263u ma\u014b gubu y\u025blt\u0254\u0263a amaa ka leei bi mi di anfaani nima bee tuma ni\u025bn\u2019 sh\u025b\u014ba bin ni tooi za\u014b gu\u2019 bi ma\u014ba p\u0254him zu\u0263u. B\u025b daa lahi wuhi ni b\u025b ka Lahabali b\u025b ni ni tooi ni\u014b sh\u025bm gu b\u025b ma\u014ba p\u0254him zu\u0263u. B\u025b daa lahi ka lahabali za\u014b j\u025bndi b\u025b ni y\u025bn tooi ni\u014b sh\u025bm n-gu b\u025b tabibi tuma n\u025bma ka ch\u025b \u014bmaai bahi. Gbaai yihi b\u025b niriba bi\u025bla, b\u025b pam daa ka lahabali za\u014b kpa sochibisi dibaa ayi din b\u025bni n guri lahabaya mini salo akaunti nima ka siliminsi boli li \u201ctwo-factor authentication\u201d la."}, {"text_idx": "#000019", "text": "B\u025b ni yino daa y\u025bliya, \u201cdin ch\u025b ka m-mali \u201cFacebook\u201d mini \u201cWhatsApp\u201d n-kuri bukaata n-ny\u025b, di ni n-ni\u014b bayana ka niriba pam lahi mali li kuri bukaata n-ya polo."}, {"text_idx": "#000020", "text": "N-ni tooi za\u014b lahabali yini m-b\u0254 n-gbaai salo pam ni n yikperilana nim pam. Di mali ya\u0263a pam.\u201d Kamani k\u0254bigu puuni vaaibu pihiy\u0254bu ban daa labisiri b\u0254hisi \u014b\u0254 bi za\u014b b\u025b yu'ma\u014ba n ni\u014b social media, amaa b\u025b yu\u2019 pa sh\u025b\u014ba niriba ni daa mi ba, ka sh\u025bba mi za\u014b b\u025b yu'ma\u014ba din y\u025bn ch\u025b ka niriba tooi ba\u014b ba a laha."}, {"text_idx": "#000022", "text": "Yaha, n-lahi ny\u025b ka b\u025b pam mali ba\u014bsim za\u014b j\u025bndi ashili bihi (passwords),PINs,ni patterns, ni di gu b\u025b tabiibi biny\u025bra ka ch\u025b b\u025b ni bi ti sh\u025bba soli ni b\u025b za\u014b li ku bukaata nima. Lala b\u0254hasi \u014b\u0254 la\u0263im b\u0254hi \u014b\u0254 puuni, n-daa nya ka k\u0254bigu puuni b\u025b vaaibu pihiy\u0254bu pohim zu\u0263u ya\u0263a,tali\u014b kpanj\u0254ri,bee p\u0254him lahabaya ya\u0263'sh\u025b\u014ba ka b\u025b na min \u014bmaai ka ch\u025b ba. Sh\u025bba daa y\u025bliya ni b\u025b min zu b\u025b nuch\u025bba\u014bsi ni li\u0263iri (silimiinsi ni boli sh\u025bli \u201cmobile money\u201d) bee p\u0254him zu\u0263u li\u0263iri s\u0254\u014bbu saha sh\u025bli ha. Yaha,k\u0254bigu puuni,b\u025b ni vaaibu pishi n-min tiligi ka ch\u025b ban \u014bmaari niriba p\u0254him zu\u0263u nabi\u025bri mini y\u0254hi\u014b,ka k\u0254bigu puuni vaaibu pia ko n-daa \u014bm\u025b ny\u0254\u0263u ni b\u025b \u0292in nya lala pohim zu\u0263u \u014bmaabu \u014b\u0254 mini di taba bee ka b\u025b \u014bmaai ba bahi p\u0254him zu\u0263u b\u025b bi\u025bhigu ni."}, {"text_idx": "#000023", "text": "Niriba dihitabili ni sochibi sh\u025b\u014ba din ni tooi wuligi lahabali za\u014b j\u025bndi p\u0254him zu\u0263u ya\u0263a gubu mini di ta\u0263'bu daa ny\u025bla noli ni ba\u014bsim l\u025bbu din ny\u025b vidio mini sabbu za\u014b j\u025bndi gubu. Din nyaa\u014ba,vidio nima din ni tooi wuhi niriba wuligibu gara-nima zu\u0263u (platforms) kamani \u201cYouTube\u201d ni tooi s\u0254\u014bsi ban mali za\u0263a ka b\u025b b\u0254him pam za\u014b cha\u014b b\u025b ni y\u025bn ni\u014b sh\u025bm n-tooi gu b\u025b ni ny\u025b sh\u025bba p\u0254him zu\u0263u,ka lahi ni\u014bdi p\u0254him zu\u0263u ya\u0263a kampeei nima din ni ch\u025b ka \u201cGoogle\u201d kukoli vihigu tooi ti ba vidio sh\u025b\u014ba din mali anfaani."}, {"text_idx": "#000028", "text": "N-dihitabili ni b\u0254hasi \u014b\u0254 la\u0263im b\u0254hi \u014b\u0254 ny\u025bla din y\u025bn s\u0254\u014bsi Dagbani ba\u014bsim bayana dund\u0254\u014b \u014b\u0254 ka ti tooi nya maligu za\u014b ti ti y\u025blimu\u0263'sira, za\u014b j\u025bndi sahakam chiri\u014b mini \u014bmaari sh\u025b\u014ba ti ni tooi nyari ti WhatsApp dund\u0254na la ni. N dihitabili ni kadama di za\u014b wuhi salo ni s\u0254\u014b ti ka ti b\u0254him pam za\u014b kpa p\u0254him zu\u0263u tabiibi ma\u014ba gubu din ni ch\u025b ka ti kuli ni tooi tumdi ni kpa\u014b ma\u014ba din ni ch\u025b ka ti tooi za\u014b ti balli m-pa p\u0254him zu\u0263u."}, {"text_idx": "#000033", "text": "For more stories and information from participating language communities, please visit the \u201cDigital Security + Language\u201d project page"}, {"text_idx": "#000034", "text": "Since Rising Voices launched in 2007, we\u2019ve supported nearly 100 underrepresented communities through training, mentoring, microgrants and connections with peer networks. Our support has helped these groups develop bottom-up approaches to using technology and the internet to meet their needs and enhance their lives."}, {"text_idx": "#000037", "text": "Kimniengeael mapuche poyewu\u0308n n\u0303i katru\u0308kangeael illamtuchen internet mew"}, {"text_idx": "#000039", "text": "Learning from Mapuche teachings of \u201cpoyewvn\u201d to counter discrimination online"}, {"text_idx": "#000045", "text": "Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy."}]